wickkiey/tamil-wikipedia-chunked huggingface dataset:
# வாளுக்கு வேலி அம்பலம்

## வாழ்க்கைக் குறிப்பு

**பாகனேரி**, தமிழ்நாடு மாநிலத்தின் சிவகங்கை மாவட்டத்திற்குட்பட்ட, சிவகங்கை வட்டம், காளையார்கோயில் ஊராட்சி ஒன்றியத்தில் உள்ளது.  
பாகனேரி நாடு என்பது **22 1/2** சிற்றூர்கள் உட்பட்டுள்ள ஒரு பகுதியாகும். இந்நாட்டின் தலைவர் வாளுக்குவேலி அம்பலம் ஆவார். இவருடைய தங்கை கல்யாணி நாச்சியார் இவருடைய தம்பி கறுத்த ஆதப்பன் அம்பலம் ஆவார்கள்.  
மருது பாண்டியர்களின்உற்ற நண்பராக விளங்கிய வாளுக்கு வேலி அம்பலத்தின் போர்ப்படைகள் வெள்ளையர்களுக்கெதிரான போரில் மருதுபாண்டியர்களுக்கு பெரிதும் உதவின.  
வேலு நாச்சியார் மற்றும் மருதுசகோதரர்களுடன் சேர்ந்து, இவர் போரில் ஈடுபட்டதை, சிவகங்கை சரித்திர அம்மானையில் பக்கம் 151 இல் குறிப்பிடப்படுகிறது. வேலு நாச்சியார் திருப்பத்தூர் படைக்கு நன்னியம்பலம் மற்றும் சேதுபதி அம்பலம் என்ற கள்ளர் தலைவர்களை தலைமை ஏற்கச் செய்தும் , காளையார் கோயில் படைப்பிரிவிற்கு மருது சகோதரர்களைத் தலைமை ஏற்கச் செய்தார்.  
அக்டோபர் 24 ,1801 இல் கத்தப்பட்டு என்ற ஊரில் சூழ்ச்சியால் கொல்லப்பட்டார். அந்த இடத்தில் இவரின் நினைவாக, இவரது சகோதரர் கருத்தப்பன் அம்பலத்தால் நடுகல் வைத்து வணங்கி வருகின்றனர். அதில் வாளுக்குவேலி அம்பலம் சிலையின் கையில் ஈட்டி மற்றும் வளரி வைத்துள்ளவாறு அமைக்கப்பட்டுள்ளது. இவரது வாரிசுதாரர் வம்சாவளியினர் பலர் அவரது சொந்த ஊரான நகரம்பட்டியில் இன்றளவும் வசித்து வருகின்றனர்.
# வாளுக்கு வேலி அம்பலம்

## நினைவு

இவருடைய நினைவாகவும் மற்றும் வீரத்தை போற்றும் விதமாகவும் சூன் 10 ஆம் (வைகாசி 27) தேதி, பாகனேரி நாட்டு மக்களால் பொங்கல் படையலிட்டு, வீர வணக்க நாளாக கொண்டாடி வருகின்றனர். இவருடைய வீரத்தினை போற்றும் விதமாக அரசு விழா நடத்த வேண்டும் என்று தமிழக அரசிடம் கோரிக்கை வைக்கப்பட்டுள்ளது. தமிழக அரசு எங்களுடைய கோரிக்கைகளை ஏற்று 22 1 2025 அன்று ஸ்ரீமது முத்து விஜய ரகுநாத பாஸ்கர சேதுபதி வாளுக்கு வேலி அம்பலத்தின் வெண்கல திரு உருவ சிலையை அவரது பிறந்த பூமியான நகரம் பட்டியில் தமிழக முதலமைச்சர் அவர்களின் பொர்க்கரங்களால் திறந்து வைக்கப்பட்டுள்ளது நகரம்பட்டியி.
# கு. அண்ணாமலை

**அண்ணாமலை குப்புசாமி** (*Annamalai Kuppusamy*, பிறப்பு: 4 சூன் 1984), ஓர் இந்திய அரசியல்வாதியும், முன்னாள் காவல்துறை அதிகாரியும் ஆவார். இவர் தமிழ்நாட்டின் பாரதிய சனதா கட்சியின், மேனாள் மாநிலத் தலைவராவார்.
# கு. அண்ணாமலை

## இளமையும் குடும்பமும்

அண்ணாமலை, கரூர் மாவட்டம், சின்னதாராபுரம் என்ற சிற்றூரை அடுத்த தொட்டம்பட்டியில் கொங்கு வேளாளர் கவுண்டர் சமூக விவசாயக் குடும்பத்தில் சூன் 4, 1984 அன்று பிறந்தார். இவரது பெற்றோர் குப்புசாமி, பரமேஸ்வரி ஆகியோர் ஆவர். இவர் அகிலா சுவாமிநாதன் என்பவரைத் திருமணம் செய்து கொண்டார். இந்த இணையருக்கு இரண்டு குழந்தைகள் உள்ளனர்.
# கு. அண்ணாமலை

## கல்வி

அண்ணாமலை, கரூரிலும் நாமக்கல் மாவட்டத்திலும் பள்ளிப்படிப்பை முடித்தார். பின்னர், கோயம்புத்தூர் பூ. சா. கோ. தொழில்நுட்பக் கல்லூரியில் இயந்திரப் பொறியியலில் இளங்கலைப் பட்டம் பெற்றார். இதைத் தொடர்ந்து, பொது சேர்க்கைத் தேர்வில் தேர்ச்சி பெற்று, உத்தரப்பிரதேசத்தில் உள்ள லக்னோ இந்திய மேலாண்மை கழகத்தில் முதுநிலை வணிக நிர்வாகப் படிப்பை முடித்தார். பின்னர், மத்திய அரசுப்பணியாளர்கள் தேர்வாணையம் நடத்திய 2011-ஆம் ஆண்டிற்கான இந்தியக் குடியியல் பணிகள் தேர்வில் வெற்றி பெற்றார்.  
அண்ணாமலை, தமிழ், ஆங்கிலம், கன்னடம், இந்தி ஆகிய மொழிகளில் புலமை பெற்றவர்.
# கு. அண்ணாமலை

## காவல்துறை பணி

அண்ணாமலை, 2011-ஆம் ஆண்டு, கருநாடக மாநில காவல்துறை அதிகாரியாக பணியில் சேர்ந்தார். 2013-ஆம் ஆண்டு உடுப்பி மாவட்டம் கர்கலாவில் காவல்துறை துணைக் கண்காணிப்பாளராக பதவியேற்றுக் கொண்டார். பின்னர், உடுப்பி, சிக்கமகளூரு மாவட்டங்களில் காவல்துறைக் கண்காணிப்பாளராக பணியாற்றி, அக்டோபர் 2018-இல் பெங்களூர் நகர தெற்கு காவல் துணை ஆணையராகப் பதவி உயர்வு பெற்றார். 2019-ஆம் ஆண்டு இவர் தனது காவல்துறைப் பணியை விட்டு விலகினார்.
# கு. அண்ணாமலை

## விவசாயமும் சமூகப் பணியும்

அண்ணாமலை, ஒரு பேச்சாளராக, இயற்கை விவசாயியாக ஆர்வம் காட்டினார். இவர் ஒன்றிய அரசுப்பணி பயிற்சி மையம், தலைவர்கள் அறக்கட்டளை உள்ளிட்ட பல இலாப நோக்கற்ற அறக்கட்டளைகளையும் தொடங்கினார்.
# கு. அண்ணாமலை

## அரசியல் வாழ்க்கை

நரேந்திர மோதி உடன் ஒரு நிகழ்ச்சியில் அண்ணாமலை]]
அண்ணாமலை, ராசுடிரிய சுயம்சேவாக் சங்க கொள்கையால் ஈர்க்கப்பட்டவர். தற்போதைய இந்தியப் பிரதமர் நரேந்திர மோதி, பாரதிய சனதா கட்சித் தலைவர் அமித் சா ஆகியோரைச் சந்தித்து அரசியலில் ஒன்றிணைந்து வாழ்க்கையில் வித்தியாசமாக ஏதாவது செய்ய விரும்புவதாகத் தன்னை வெளிப்படுத்தினார். ஆகத்து 25, 2020 அன்று, தேசிய பொதுச் செயலாளர் பி. முரளிதர ராவ், கருநாடக அமைச்சரான சி. டி. இரவி, தமிழகத் தலைவர் லோ. முருகன் ஆகியோர் முன்னிலையில் முறையாக பாரதிய சனதா கட்சியில் இணைந்தார்.  
அண்ணாமலை, 2021 தமிழ்நாடு சட்டமன்றத் தேர்தலில் அரவக்குறிச்சி சட்டமன்றத் தொகுதியில் போட்டியிட்டு 24,816 வாக்குகள் பின்னடைவில் திமுக சார்பாகப் போட்டியிட்ட இரா. இளங்கோவிடம் தோற்றார். முருகன் மத்திய அமைச்சரான பிறகு, இவர் தமிழ்நாட்டின் பாரதிய சனதா கட்சியின் மாநிலத் தலைவராக, தேசியத் தலைவர் ஜெகத் பிரகாஷ் நட்டாவால் சூலை 8, 2021 அன்று நியமிக்கப்பட்டார். 2024 இந்தியப் பொதுத் தேர்தலில் கோயம்புத்தூர் மக்களவைத் தொகுதியில், பாரதிய சனதா கட்சியின் வேட்பாளராக போட்டியிட்டு 1,18,068 வாக்குகள் பின்னடைவில் திமுக சார்பாகப் போட்டியிட்ட கணபதி பி. இராஜ் குமாரிடம் தோற்றார்.
# கு. அண்ணாமலை

## போட்டியிட்ட தேர்தல்கள்

### சட்டமன்றத் தேர்தல்

| 2021 தமிழ்நாடு சட்டமன்றத் தேர்தல் | அரவக்குறிச்சி | பா.ஜ.க | 68,553 | 38.71% | இரா. இளங்கோ | *திமுக* | 52.72% | கணபதி ப. ராஜ்குமார் | *திமுக* | 41.4% |
| --- | --- | --- | --- | --- | --- | --- | --- | --- | --- | --- |
# விழிஞ்ஞம் குகைக் கோயில்

**விழிஞ்ஞம் குகைக் கோயில்** (*Vizhinjam Cave Temple*) என்பது இந்தியாவின் தென் கேரளத்தில், திருவனந்தபுரத்திற்கு அருகிலுள்ள விழிஞ்ஞத்தில் கிபி. 8 ஆம் நூற்றாண்டு கால இந்து கோவில் ஆகும்.  
குகையில் ஒரே கல்லலில் செதுக்கபட்ட வீணா தட்சிணாமூர்த்தியின் ஒரு சிற்பத்தை உள்ளடக்கிய சன்னதி உள்ளது. குகையின் வெளிப்புறச் சுவரில் இடதுபுறத்தில் சிவனின் திரிபுராந்தகர் சிற்பமும், வலதுபுறத்தில் பார்வதியுடன் நடராசர் சிற்பமும் உள்ளது. மேலும் முடிக்கப்படாத பல்லவ துவாரபாலகர்கள் சிற்பமும் உள்ளன.  
இந்தக் கோயிலானது திருவனந்தபுரம் நகர மையத்திலிருந்து 17 கிலோமீட்டர் தொலைவில் அமைந்துள்ளது. 8 ஆம் நூற்றாண்டில் கேரளத்தின் தெற்குப் பகுதிகளை ஆண்ட ஆய் மன்னர்களின் தலைநகராக விழிஞ்ஞம் இருந்தது.
# சாகிரானா கேரளென்சிசு

***சாகிரானா கேரளென்சிசு*** (*Zakerana keralensis*) பொதுவாக வெர்ருகோசு தவளை, கேரள மரு தவளை, அல்லது துபோயிசின் மலைத் தவளை என அறியப்படுகிறது. இது இந்திய தவளை இனமாகும். 1876ஆம் ஆண்டில் ஆல்பர்ட் குந்தர் இத்தவளையினை விவரித்து கூறியிருந்தார். இதனுடைய பெயரிலுள்ள கேரளென்சிசு இது காணப்படும் கேரளாவினைக் குறிப்பதாக உள்ளது. இப்பெயரானது 1981ஆம் ஆண்டில் அலைன் டுபோயிசால் மாற்றியமைத்து இடப்பட்டதாகும்.
# சாகிரானா கேரளென்சிசு

## விளக்கம்

இத்தவளையில் இருவரிசையில் தடித்த தட்டையான சாய்வு பற்கள், சோமனின் உள் முன்புற மூலைகளிலிருந்து தொடங்கி காணப்படும். நடுத்தரமான தலைப்பகுதி துருத்திய மூக்குப்பகுதியுடன் காணப்படும். கண்ணிமை அகலத்தின் மூன்றில் இரண்டு பங்கு விழியக இடைவெளி கொண்டது. தெளிவாகத் தெரியும் செவிப்பறை கண்ணின் விட்ட அளவில் முக்கால்வாசி அளவிலானது. விரல்கள் மிதமானவை, மழுங்கிய முனையுடையது. முதலாவது விரல் இரண்டாவது விரலைவிட நீளமானது. நன்கு வளர்ந்த கால்விரல்கள், விரலிடைச் சவ்வுடன் காணப்படும். பின்னங்காலை முன்னோக்கி இழுக்கும்போது, கால் முன்னெலும்பு-கவக்கால் எலும்பு அசைவுப்பகுதி தலையின் நுனிப்பகுதி வரை நீள்கிறது. தவளையின் மேல் பகுதி முழுவதும் ஏராளமான மருக்கள் மற்றும் சிறு சுரப்பி மடிப்புகள் காணப்படும். சாம்பல் அல்லது பழுப்பு, கருநிற புள்ளிகள்; தொடைகள் கருப்பு, வெள்ளை-பளிங்கு; சில நேரங்களில் ஒரு பரந்த வெண்மையான முதுகெலும்பு பட்டைகள் காணப்படும். ஆண்களில் இரண்டு குரல் எழுப்பும் பைகளை கொண்டுள்து.  
இத்தவளை தலையின் நுனிப்பகுதியிலிருந்து பின்பகுதியில் உள்ள புழை வரை சுமார் நீளமுடையது. .
# சாகிரானா கேரளென்சிசு

## பரவல் மற்றும் வாழ்விடம்

*சாகேரானா கெரலென்சிஸ்* தென்னிந்தியாவின் மேற்குத் தொடர்ச்சி மலையில் காணப்படுகிறது. மலபார் பகுதிகளில் காணப்படும் இந்த தவளைகள் வடமேற்கு இந்தியாவின் குஜராத்திலும், மத்திய நேபாளம் மற்றும் வடகிழக்கு இந்தியாவிலிருந்தும் காணப்படுகிறது. இருப்பினும் மேற்குத் தொடர்ச்சி மலைத்தொடருக்கு வெளிப்பகுதியில் காணப்படும் தவளைகள் ஜ. *கெரலென்சிஸ்* இனத்தைச் சார்ந்தவையா என்பதை உறுதிபடுத்த வேண்டியுள்ளது.  
மேற்குத் தொடர்ச்சி மலையில் *ஜகேரானா கெரலென்சிஸ்* பரவலாக பசுமையான காடுகள், ஈரமான இலையுதிர் காடுகள் மற்றும் சதுப்பு நிலங்களில் காணப்படுகிறது. விவசாய நிலங்கள் மற்றும் கிராமங்களாக மாற்றியமைக்கப்பட்ட மலைப்பகுதிகளிலும் இவை வாழ்வதாக ஆய்வுகள் தெரிவிக்கின்றன. இது தற்காலிக குளங்களில் இனப்பெருக்கம் செய்கிறது.
# விழிஞ்ஞம் கடல்வாழ் உயிரின காட்சியகம்

**விழிஞ்ஞம் கடல்வாழ் உயிரின காட்சியகம்** (*Vizhinjam Marine Aquarium*) என்பது இந்தியாவின் தென் கேரளத்தில், திருவனந்தபுரத்திற்கு அருகிலுள்ள விழிஞ்ஞத்தில் உள்ள ஒரு கடல் உயிரின காட்சியகம் ஆகும். இங்கு உலகின் அரிய கடல்வாழ் உயிரினங்களும், மீன் இனங்களும் இயற்கையான கடல் சூழலில் பவழப் பாறைகளுடன் பராமரிக்கபடுகின்றன.
# வேளி சுற்றுலா கிராமம்

**வேளி சுற்றுலா கிராமம்** (*Veli Tourist Village*) என்பது இந்தியாவின் தென் கேரளத்தில், திருவனந்தபுரம் மாவட்டத்தில் உள்ள சுற்றுலா கிரமம் ஆகும். வேளி ஏரி அரபிக் கடலிலில் சேரும் இடத்தில் இந்த சுற்றுலா மையம் அமைந்துள்ளது. இங்கு துடுப்புப் படகு, மிதி படகு போன்றவை வாடகைக்கு கிடைக்கின்றன. விசைப் படகு போன்ற படகு சவாரி வசதிகளும் உள்ளன. இந்த படகுகள் முலமாக ஏரியின் இயற்கை அழகைச் சுற்றிப் பார்க்கலாம். மேலும் இங்கு குழந்தைகள் விளையாட பெரிய பொம்மை சிலைகளும், குழந்தைகள் பூங்காவும் உள்ளன.  
இந்த இடம் திருவனந்தபுரத்திலிருந்து 12 கி.மீ. தொலைவில் அமைந்துள்ளது.
# வென் சியோயான்

**வென் சியோயான்** (Wen Xiaoyan) (பிறப்பு: 1978 நவம்பர் 11) இவர் ஒரு சீன இணை ஒலிம்பிக் தடகள வீரராவார். 2016 கோடைகால இணை ஒலிம்பிக்கில் சீனாவைப் பிரதிநிதித்துவப்படுத்திய இவர் இரண்டு தங்கப் பதக்கங்களையும் ஒரு வெள்ளிப் பதக்கத்தையும் வென்றார்.  
பெண்கள் நீளம் தாண்டுதல் டி 37 போட்டியில் தங்கப் பதக்கத்தையும், பெண்கள் 400 மீட்டர் டி 37 போட்டியில் வெள்ளிப் பதக்கத்தையும் வென்றார். மற்றும் பெண்கள் நீளம் தாண்டுதல் டி 37 போட்டிகளில் தங்கப்பதக்கம் வென்றார். 4 x 100 மீட்டர் ரிலே போட்டியில் வெள்ளிப் பதக்கத்தையும் வென்றார்.
# கரோலினா குச்சார்சிக்

**கரோலினா குச்சார்சிக்** (Karolina Kucharczyk) (பிறப்பு: ஏப்ரல் 24, 1991 ) இவர் போலந்தைச் சேர்ந்த ஓர் இணை ஒலிம்பிக் விளையாட்டு வீரராவார். நீளம் தாண்டுதல் எஃப் 20 வகையில் 2012 கோடைகால இணை ஒலிம்பிக்கில் போலந்துக்காக தங்கம் வென்றார். 6.00 மீட்டர் தாண்டுதலுடன் தனது சொந்த சாதனையை முறியடித்தார்.
# கரோலினா குச்சார்சிக்

## ஆரம்ப ஆண்டுகள்

வர் தனது 12 வயதில் தடகளப் பயிற்சியைத் தொடங்கினார். 2009 ஆம் ஆண்டில் இவர் தனது முதல் தேசிய அளவிலான போட்டியில் பங்கேற்றார். போலந்து இளையோர் பல்வகைப் போட்டியில் ஹெப்டத்லானில் பன்னிரண்டாவது இடத்தைப் பிடித்தார். ஒரு போலந்து போட்டியில் இவரது மிக முக்கியமான ஒட்டுமொத்த முடிவு 2013 ஆம் ஆண்டில் உள்ளரங்கத்தில் நீளம் தாண்டுதலில் ஐந்தாவது இடத்தைப் பிடித்தது. அடுத்த ஆண்டு இவர் முழுமையான வெளியரங்கினுள் நீளம் தாண்டுதலில் எட்டாவது இடத்தில் இருந்தார்.
# கரோலினா குச்சார்சிக்

## இணை ஒலிம்பிக் போட்டிகள்

இணை ஒலிம்பிக் தடகள வீரராக இவரது முதல் சர்வதேச போட்டி 2011 ஆம் ஆண்டிலிருந்து, கிறைட்சேர்ச்சில் நடந்த இணை ஒலிம்பிக் உலகப் போட்டிகளில் பங்கேற்று, எஃப் 20 நீளம் தாண்டுதலில் வெள்ளிப் பதக்கம் வென்றார். அடுத்த ஆண்டு, இலண்டனில் நடந்த இணை ஒலிம்பிக் போட்டிகளில், வெற்றியாளாரானார். லியோன் 2013 தோகா 2015 ஆகியவற்றின் நடைபெற்ற இணை ஒலிம்பிக் தடகள உலகப் போடிகளில் இவர் டி 20 நீளம் தாண்டுதலில் தங்கப்பதக்கம் வென்றார்.  
2016 கிராசெட்டோவில் நடந்த இணை ஒலிம்பிக் ஐரோப்பிய போட்டி இவருக்கு திருப்பமாக இருந்தது. அங்கு இவர் டி 20 நீளம் தாண்டுதலில் ஐரோப்பிய பட்டத்தை வென்றார். அதே ஆண்டில், இரியோ டி செனீரோவில் நடந்த இணை ஒலிம்பிக் போட்டிகளில் டி 20 நீளம் தாண்டுதலில் வெள்ளிப் பதக்கம் பெற்றார். .  
2018 ஆம் ஆண்டில் பெர்லினில் நடந்த இணை ஒலிம்பிக் ஐரோப்பியப் போட்டிகளில் டி 20 நீளம் தாண்டுதலில் ஐரோப்பிய வெற்றியாளராக மீண்டும் உறுதிப்படுத்தப்பட்டார். அடுத்த ஆண்டு துபாயில் நடந்த இணை ஒலிம்பிக் உலகப் போட்டிகளில் உலகப் பட்டத்தை வென்றார். இரண்டு நிகழ்வுகளிலும் இவர் டி 20 நீளம் தாண்டுதலில் புதிய உலக சாதனை படைத்தார்.
# அஞ்சுதெங்கு

**அஞ்சுதெங்கு** (*Anchuthengu*, முன்னர் அஞ்செங்கோ, *Anjengo* அல்லது *Anjenga* என்று அழைக்கபட்டது) என்பது கேரளத்தின், திருவனந்தபுரம் மாவட்டத்தில் கடலோர பஞ்சாயத்தும், நகரமுமாகும். இது திருவனந்தபுரம் - வர்கலா - கொல்லம் கடற்கரை நெடுஞ்சாலையில் வர்கலா நகரத்துக்கு 9 கி.மீ தென்மேற்கில் அமைந்துள்ளது.  
இந்த நகரத்தில் பழைய போர்த்துகீசிய பாணி தேவாலயங்கள், ஒரு கலங்கரை விளக்கம், 100 ஆண்டுகள் பழமையான பெண் துறவியர் மடம் மற்றும் பள்ளி, டச்சு மற்றும் பிரித்தானிய மாலுமிகள் மற்றும் வீரர்களின் கல்லறைகள் மற்றும் அஞ்செங்கோக் கோட்டையின் எச்சங்கள் உள்ளன. பிரபல மலையாள கவிஞர் குமரன் ஆசானின் பிறப்பிடமான கைகாரா கிராமம் இதன் அருகிலேயே அமைந்துள்ளது. இப்பகுதியில் பால சுப்பிரமணிய சுவாமி கோயில், பரம்பில் பத்ரகாளி யோகேஸ்வர சேத்திரம் போன்ற கோயில்கள் உள்ளன.  
அஞ்சுத்தெங்கானது திருவனந்தபுரத்தின் வடக்கே சுமார் தொலைவில் உள்ளது. இதன் அருகிலுள்ள விமான நிலையம் திருவனந்தபுரம் சர்வதேச விமான நிலையம் ஆகும். கடக்காவூர் தொடருந்து நிலையம் தொலைவில் உள்ளது.
# அஞ்சுதெங்கு

## வரலாறு

பார்வதி புதானார் கால்வாயின் வாயில் அஞ்செங்கோ அமைந்துள்ளது. முதலில், இது கொல்லம் மற்றும் திருவனந்தபுரம் மற்றும் வர்கலாவுக்கு அருகில் ஒரு பழைய போர்த்துகீசிய குடியேற்றமாக இருந்தது.  
1694 ஆம் ஆண்டில், ஆற்றிங்கல் அரசி பிரித்தானிய கிழக்கிந்திய நிறுவனத்துக்கு அஞ்செங்கோவில் ஒரு தொழிற்சாலையையும், கோட்டையை நிறுவுவதற்கான உரிமையை வழங்கினார். அப்போது கிழக்கிந்திய நிறுவனத்துக்கு ஐந்து தென்னை மரங்கள் இருந்த - வரையறுக்கபட்ட இந்த இடத்தை குத்தகை அடிப்படையில் வணிகத்துக்காக வழங்கப்பட்டது என்று கூறப்படுகிறது. ஆகவே இந்த இடம் பெயராக அஞ்செங்கோ என்பது நிலைத்துவிட்டது. இது கேரளத்தில் நிறுவனத்தின் முதல் வர்த்தக குடியேற்றமாக மாறியது. அஞ்செங்கோக் கோட்டை 1694-8 இல் கட்டப்பட்டது.  
18 ஆம் நூற்றாண்டின் ஆங்கிலேய-மைசூர் போர்களில் இந்த கோட்டை முக்கியப் பங்கு வகித்தது. ஆனால், 19 ஆம் நூற்றாண்டில், கோட்டையைப் பராமரிப்பது தேவையற்ற செலவாக கருதப்பட்டது. 1813 இல் கிழக்கிந்திய நிறுவனம் தொழிற்சாலையைக் கைவிட்டது.  
19 ஆம் நூற்றாண்டில், இந்த நகரம் இதன் சிறந்த தயாரிப்பான கயிறுகளுக்கு புகழ் பெற்றது, மேலும் மிளகு, வீட்டு நூற்பு பருத்தி துணி, மருந்து பொருட்களை ஏற்றுமதி செய்தது.
# அஞ்சுதெங்கு

## வரலாறு

### அஞ்சுதெங்கு போர்

18-ஆம் நூற்றாண்டின் இரண்டாம் தசாப்த காலக்கட்டம். பம்பாய்க்கு அடுத்தப் படியாக ஆங்கிலேயர்களின் கிழக்கு இந்தியா கோட்டையாக திருவனந்தபுரத்தை அடுத்த அஞ்சுதெங்கு கோட்டை விளங்கியது. ஆங்கிலேயர்கள் மிளகு வாங்க மட்டும் அட்டிங்கல் இராணி அனுமதி அளித்து இருந்தார். டட்சு நாட்டி வணிகர்களின் வளர்ச்சியை அடியோடு நிறுத்த அட்டிங்கல் இராணி முடிவு செய்தார். இந்துக்கள் மற்றும் முஸ்லீம்கள் மீது ஆங்கிலேயர்கள் அவமதிப்பு நடவடிக்கைகளில் ஈடுபட்டனர். இவற்றை பொறுத்துக் கொள்ள முடியாத அஞ்சுதெங்கு மற்றும் அட்டிங்கல் மக்கள் பதிலடி கொடுக்க சரியான நேரத்திற்கு காத்துக் கொண்டு இருந்தனர்.
# அஞ்சுதெங்கு

## வரலாறு

### அஞ்சுதெங்கு போர்

#### மாபெரும் தாக்குதல்

14 ஏப்ரல் 1721 அன்று பிரித்தானிய கிழக்கிந்திய கம்பெனி நிறுவனத்தின் உள்ளூர் தலைவர் *வில்லியம் கிஃபோர்டு* 140 ராணுவ வீரர்கள் மற்றும் அடிமைகளுடன் வாமனபுரம் ஆற்றில் படகு மூலம் அட்டிங்கல் ராணியை சந்திக்க பரிசு பொருள் வழங்க பயணம் கொண்டு இருந்தனர். அரண்மனையின் உள்ளே நிகழ்ச்சிக்கான ஏற்பாடுகள் தீவிரமாக நடைபெற்று கொண்டு இருந்தது. இந்த நிலையில் அரண்மனை மீது தாக்குதல் நடைபெற்றது.  
பல மணி நேரங்கள் நீடித்த தாக்குதலில் ஒரு ஆங்கிலேயரும் உயிர் பிழைக்கவில்லை. வாமனபுரம் ஆறு முழுக்க சிவப்பு நிறத்திற்கு மாறியதோடு, சடலங்களால் நிரம்பி போனது. இதை அடுத்து அஞ்சுதெங்கு கோட்டை பொது மக்கள் கைப்பற்றினர். இந்த சம்பவம் பிளாசி சண்டைக்கு 36 ஆண்டுகள் முன்னர் நடைபெற்றது. 136 ஆண்டுகளுக்கு முன் இந்தியாவின் முதல் சுதந்திர போர் இதுவே ஆகும்.
# காபில், திருவனந்தபுரம்

**காப்பில்** (*Kappil, Thiruvananthapuram*) என்பது இந்தியாவின், கேரள மாநிலத்தின், திருவனந்தபுரம் மாவட்டத்தில் உள்ள ஒரு சுற்றுலா தலமாகும். இது அரபிக் கடலோரத்தில், வர்கலா வட்டத்தின் எடவா பஞ்சாயத்தில் அமைந்துள்ளது. இது வர்கலா நகர மையத்திலிருந்து 8 கி.மீ தொலைவில் உள்ளது. காபிலுக்கு அருகிலுள்ள முக்கிய தொடருந்து நிலையம் வர்க்கலா தொடருந்து நிலையம் ஆகும்.
# காபில், திருவனந்தபுரம்

## போக்குவரத்து

- **சாலை**  
காப்பில் ஊரானது வர்க்கலை - பரவூர் - கொல்லம் சாலையால் இணைக்கப்பட்டுள்ளது. வர்கலா தொடருந்து நிலையத்திற்கு எதிரே உள்ள வர்கலா நகராட்சி பேருந்து நிலையத்திலிருந்து ஆற்றிங்கல், திருவனந்தபுரம், கொல்லம் போன்ற நகரங்களுக்கு பேருந்து வசதி உள்ளன. கேரளப் போக்குவரத்துக் கழகப் பேருந்துகளும், தனியார் பேருந்துகளும் காப்பில் கிராமத்துக்கு அருகில் உள்ள நகரங்களான வர்கலா, திருவனந்தபுரம், கொல்லம், பராவூர் போன்றவற்றிற்கு பேருந்து சேவை அளிக்கின்றன.  
- **தொடருந்து**  
காப்பிலிலிருந்து 7 கி.மீ தொலைவில் உள்ள வர்கலா தொடருந்து நிலையமானது தொடருந்துகளால் திருவனந்தபுரம், தில்லி, சென்னை, கோவா, ஐதராபாத், கொல்லம், கொச்சி, மும்பை, கொல்கத்தா, கன்னியாகுமரி, பெங்களூர் போன்ற முக்கிய நகரங்களுடன் நன்கு இணைக்கப்பட்டுள்ளது.  
காப்பில் தொடருந்து நிலையம் இந்த கிராமத்தில் உள்ளது. இதிலிருந்து திருவனந்தபுரம், கொல்லம், நாகர்கோவில், கன்னியாகுமரி, புனலூர் போன்றவற்ற நகரங்களுக்கு பயணிகள் தொடருந்துகள் செல்கின்றன.  
காப்பிலில் இருந்து 4. கி.மீ தொலைவில் உள்ள பஞ்சாயத்தில் உள்ள எடவாய் தொடருந்து நிலையத்திலிருந்து, திருவனந்தபுரம், கொல்லம், நாகர்கோயில் போன்றவற்றிற்கு பயணிகள் தொடருந்துகள் சென்றுவருகின்றன.  
- **வான்வழி**  
காப்பிலிலிருந்து 48 கி.மீ தொலைவில் திருவனந்தபுரம் பன்னாட்டு வானூர்தி நிலையம் உள்ளது.
# காபில், திருவனந்தபுரம்

## சுற்றுலா

இங்கு அழகிய உப்பங்கழியும், கடலும் சந்தித்துக் கொள்கின்றன. காட்சி சிறப்பும், தனிமையும் ஆளுமை செய்யும் இடமாக இது உள்ளது. அருகில் உள்ள நெல்லட்டில், எடவா,, பரவூர், நடயரா, வர்க்கலை முதலியன பகுதிகள் காணத்தக்கவை.
காப்பில் பகவதி கோயிலுக்கும், பண்டிகை காலங்களில் ஒரு சுற்றுலா இடத்திற்கும் கபில் பிரபலமானது.
# காபில், திருவனந்தபுரம்

## அருகில் உள்ள இடங்கள்

- வர்கலா கடற்கரை
- ஓடயம் கடற்கரை
- மந்திரா கடற்கரை
- சிவகிரி மடம்
- வர்கலா பிளாக் பீச்
- ஜனார்த்தனசாமி கோயில்
- கப்பில் தேவி கோயில்,
# நிறுமச் செயலர்

ஒரு நிறுமச் செயலர் தனியார் துறை அல்லது பொதுத்துறை நிறுவனத்தில் மூத்த பதவியில் உள்ளவர் ஆவார். ஐக்கிய அமெரிக்க மற்றும் கனேடிய நாடுகளில், பொதுப்பட்டியலிடப்பட்ட நிறுவனங்களில், ஒரு நிறுவனத்தின் செயலர் பொதுவாக ஒரு பெருநிறுவனச் செயலர் என்றும் அழைக்கப்படுகிறார். ஒரு நிறுவனத்தின் திறமையான நிர்வாகத்திற்கு நிறுவனத்தின் செயலர் பொறுப்பேற்கிறார். குறிப்பாகச் சட்டரீதியான மற்றும் ஒழுங்குமுறைத் தேவைகளுக்கு நிறுவனம் கட்டுப்படுவதை உறுதி செய்வதற்கும், இயக்குநர்கள் குழுவின் முடிவுகள் செயல்படுத்தப்படுவதை உறுதி செய்வதற்கும் அவர் பொறுப்பேற்கிறார்.  
ஒரு நிறுமம் தொடர்புடைய சட்டம் மற்றும் ஒழுங்குமுறைகளுக்கு இணங்குவதை நிறுமத்தின் செயலர் உறுதிசெய்கிறார். மேலும், குழு உறுப்பினர்களுக்கு அவர்களின் சட்டப் பொறுப்புகள் குறித்துத் தெரியப்படுத்துகிறார். நிறுமச் செயலாளர்கள் சட்ட ஆவணங்களில் நிறுமத்தின் பெயரிடப்பட்ட பிரதிநிதி ஆவார். மேலும், நிறுமம் மற்றும் அதன் இயக்குநர்கள் சட்டத்திற்குள் செயல்படுவதை உறுதி செய்வது அவர்களின் பொறுப்பாகும். பங்குதாரர்களுடன் பத்திரங்களைப் பதிவுசெய்து தொடர்புகொள்வதும், ஈவுத்தொகை செலுத்தப்படுவதை உறுதி செய்வதும், இயக்குநர்கள் மற்றும் பங்குதாரர்களின் பட்டியல்கள் மற்றும் ஒராண்டின் கணக்குகள் போன்ற நிறுமத்தின் பதிவுகளைப் பராமரிப்பதும் நிறுமச் செயலாளரின் பொறுப்பாகும்.
# நிறுமச் செயலர்

## இந்திய நிறுமச் செயலர்

இந்தியாவில், "இந்திய நிறுமச் செயலர்கள் நிறுவனம்" (ஐசிஎஸ்ஐ)நிறுமச் செயலாளர்களின் தொழிலை ஒழுங்குபடுத்துகிறது. ஐ.சி.எஸ்.ஐ என்பது ஒரு சட்டரீதியான தொழில்முறை அமைப்பாகும். இந்நிறுவனம் 50,000 க்கும் மேற்பட்ட இணை உறுப்பினர்களைக் கொண்டுள்ளது.  
பணியமர்த்தப்பட்ட பட்டய செயலாளர்கள், தலைமை நிர்வாகிகள் மற்றும் நிர்வாகமற்ற இயக்குநர்கள், நிர்வாகிகள் மற்றும் நிறுமச் செயலர்கள் என இந்நிறுவனத்தில் பணியாற்றுகின்றனர். சில பட்டயச் செயலர்கள் தங்கள் சொந்த நிறுமங்களில் பெருநிறுவனச் செயலக நிர்வாகிகள் அல்லது மேலாளர்கள் அல்லது பெருநிறுவனச் செயலக இயக்குநர்கள் என்றும் அழைக்கப்படுகிறார்கள்.  
வட அமெரிக்கப் பொது நிறுவனங்களின் பல பெருநிறுவனச் செயலர்கள், வழக்கறிஞர்கள் மற்றும் சிலர் தங்கள் நிறுமத்தில் பொது ஆலோசகராகப் பணியாற்றுகிறார்கள்.இது அவர்களின் கடமைகளை நிறைவேற்ற உதவியாக இருக்கும். இருப்பினும், சட்ட ஆலோசனை என்பது என்ன?, சலுகையால் எவ்வாறு பாதுகாக்கப்படுகிறது? மற்றும் வணிக ஆலோசனை என்ன என்பதில் இது தெளிவின்மையை உருவாக்கும்.
# பள்ளபாளையம்

**பள்ளபாளையம் பேரூராட்சி** (*Pallapalayam*) என்பது இந்தியாவின், தமிழ்நாடு மாநிலத்தில், கோயம்புத்தூர் மாநகராட்சியின் கூட்டு நகருக்கு உட்பட்ட ஒரு பேரூராட்சி ஆகும். இந்த பேரூராட்சி சூலூர் சட்டமன்ற தொகுதிக்கும், கோயம்புத்தூர் மக்களவைத் தொகுதிக்கு உட்பட்டதாகும்.
# பள்ளபாளையம்

## போக்குவரத்து

இந்த பேரூராட்சி கோயம்புத்தூர் மாநகராட்சியின் கிழக்கு எல்லையில் அமைந்துள்ளது. இது கோயம்புத்தூர் மாநகராட்சி கூட்டுநகர் பகுதியில் இடம் பெறுகிறது. இங்கிருந்து கோயம்புத்தூர், சூலூர், செஞ்சேரிமலை, பாப்பம்பட்டி என அருகில் உள்ள நகரங்களுக்கு பேருந்துகள் இயக்கப்படுகின்றன. பேரூராட்சியின் முக்கிய போக்குவரத்து மையமாக **பாப்பம்பட்டி பிரிவு** செயல்படுகிறது. இந்த சாலை வழியாக கிழக்கு மாவட்டங்களுக்கு அதிகளவில் பேருந்துகள் இயக்கப்படுகிறது.
# பள்ளபாளையம்

## பேரூராட்சி அமைப்பு

இந்த பேரூராட்சியானது சுமார் பதினைந்து வார்டுகளையும் பள்ளபாளையம் தலைமையில் ஒரு மண்டலமாகவும் செயல்படுகிறது. **பாப்பம்பட்டி பிரிவு, பட்டணம், இருகூர் பிரிவு, பள்ளபாளையம், கண்ணம்பாளையம் பிரிவு** என பேரூராட்சியின் முக்கிய பகுதிகளாகும். இந்த பேரூராட்சி உள்ளாட்சி அமைப்பின்படி சாலை மேம்பாடு, சுகாதாரம், குடிநீர் வசதிகள் என நிர்வாகத்தை மேற்கொள்கிறது.
# பள்ளபாளையம்

## கல்வி நிலையங்கள்

- அங்கன்வாடி மையங்கள்,
- பேரூராட்சி தொடக்கப்பள்ளி,
- அரசு மேல்நிலைப்பள்ளி,
- கலைஞர் கருணாநிதி தொழில்நுட்ப கல்லூரி.
# சோபி ஆன்

**சோபி மேகன் ஆன்**, (Sophie Hahn) (பிறப்பு: 1997 சனவரி 23) இங்கிலாந்தைச் சேர்ந்த இவர் ஒரு மாற்றுத்திறனாளி விளையாட்டு வீரராவார். முக்கியமாக டி 38 விரைவோட்ட நிகழ்வுகளில் போட்டியிடுகிறார். 2013 ஆம் ஆண்டில், இவர் 2013 மாற்றுத்திறனாளிகளுக்கான சர்வதேச தடகள உலகப் போட்டிகளுக்குத் தகுதி பெற்றார். இதில் டி 38 வகைப்பாட்டில் 100 மீட்டரிலும் 200 மீட்டரிலும் கல்ந்து கொண்டு, 100 மீட்டர் ஓட்டத்தில் தங்கத்தை வென்று, புதிய உலக சாதனை படைத்தார்.  
2018 ஆம் ஆண்டில், பொதுநலவாய விளையாட்டுப் போட்டிகளில் பெண்களுக்கான டி 38 வகையில் 100 மீட்டரில் தங்கப் பதக்கம் வென்றார். இவ்வாறு, உலகப்போட்டி, இணை ஒலிம்பிக் விளையாட்டு, ஐரோப்பியப் போட்டி, பொதுநலவாய நாடுகளின் விளையாட்டு ஆகியவற்றிலிருந்து ஒரே நிகழ்வில் தங்கப் பதக்கங்களை தடகள விளையாட்டு வீரராவார். சக இணை ஒலிம்பிக் வீரர்களான டான் கிரேவ்ஸ், டேலி தாம்சன் லின்ஃபோர்ட் கிறிஸ்டி, சாலி குன்னெல், ஜொனாதன் எட்வர்ட்ஸ், கிரெக் ரதர்ஃபோர்ட் ஆகியோரின் சாதனைகளை மாற்றுத் திறனாளிகளுக்கான விளையாட்டுகளில் பிரதிபலிக்கிறார்.
# சோபி ஆன்

## வாழ்க்கை வரலாறு

பெருமூளை வாதம் கொண்ட இவர், தனது 15 வயதில் தடகள விளையாட்டுக்குள் நுழைந்தார். இலண்டனில் நடந்த 2012 கோடைகால இணை ஒலிம்பிக்கில் உற்சாகமடைந்த இவரது அண்ணன், ஒரு ஓட்டப்பந்தய வீரராக இவரது வேகத்தை அறிந்ததால், ஒரு தடகள சங்கத்தைத் தேட ஊக்குவித்தார். இவரது தாயார் அருகிலுள்ள ஒரு சங்கத்துடன் தொடர்பு கொண்டார். இவர், சோதனைகளுக்கு அழைக்கப்பட்டார். பயிற்சியாளர் ஜோசப் மெக்டோனல் இவரை ஏற்றுக்கொண்டார். இவரது முதல் போட்டிப் பந்தயங்கள் 2013 இல் நிகழ்ந்தன. சார்ன்வுட் தடகளத்தில் இவர் 100 மீட்டாரிலும், 200 மீட்டர் ஓட்டத்திலும் கவனம் செலுத்தினார். சூன் மாதத்தில் பல போட்டிகளில் நுழைந்த பின்னர், இங்கிலாந்து தடகள மூத்த மாற்றுத் திறனாளிகளுக்கான போட்டிகளில் முதல் இடத்தைப் பிடித்து, 100 மீ (13.27 விநாடி ) , 200 மீ (27.88 வி) இரண்டையும் வென்றார்.  
டி 38 வகையில் லியோனில் நடந்த மாற்றுத் திறனாளிகளுக்கான சர்வதேசப் போட்டிகளுக்குத் தேர்ந்தெடுக்கப்பட்ட இவர், டி 38 வகைப்பாட்டில் 100 மீட்டர் , 200 மீட்டர் ஓட்டம் ஆகிய இரண்டிலும் நுழைந்தார். சூலை 21 ஆம் தேதி, 200 மீட்டர் தூரத்தை 27.56 விநாடி என்ற நேரத்துடன் வென்றார். இறுதிப் போட்டியில் இவர் பிரேசிலின் வெரோனிகா கிபாலிட்டோவால் தோற்கடிக்கப்பட்டார். ஆனால் வெள்ளிப் பதக்கத்தைப் பெற்றார். சூலை 23 அன்று இவர் 100 மீ விரைவோட்டத்திற்கு தகுதி பெற்றார். இந்த முறை இரண்டாவது இடத்தில் வந்தார். அடுத்த நாள், இறுதிப் போட்டியில், இவர் 13.10 என்ற நேரத்தில் உலக சாதனை நேரத்தை ஓடி, கிப்போலிட்டோவை வீழ்த்தி இரண்டாவது இடத்திற்கு முன்னேறினார்.  
மே 2014 இல், இவரது உலக சாதனையை உருசியாவின் மார்கரிட்டா கோன்சரோவா முறியடித்தார். இருப்பினும், 24 மணி நேரத்திற்குப் பிறகு, இவர் அதை இலௌபரோவில் மீண்டும் உடைத்து, தனது தனிப்பட்ட சிறப்பை 13.04 ஆகக் குறைத்தார்.
# மார்கரிட்டா கோன்சரோவா

**மார்கரிட்டா கோன்சரோவா** (*Margarita Goncharova*) (1991 மார்ச் 14 ) இல் வோல்ஸ்கில் பிறந்தார், ) உருசியாவின் சரத்தாவ் மாகாணத்தில் நகரில் பிறந்தார். இவர், ஒரு இணை ஒலிம்பிக் விளையாட்டு வீரராவார். முக்கியமாக டி38 வகைப்பாடு விரைவோட்ட நிகழ்வுகளில் போட்டியிடுகிறார். இவர் சீனாவின் பெய்ஜிங்கில் நடைபெற்ற 2008 கோடைகால இணை ஒலிம்பிக்கில் போட்டியிட்டார். அதில் இவர் பெண்கள் 100 மீட்டர் - டி 38 போட்டியில் வெண்கலப் பதக்கத்தையும், பெண்கள் 200 மீட்டர் - டி 38 போட்டியில் வெண்கலப் பதக்கத்தையும் வென்றார்.
# மார்கரிட்டா கோன்சரோவா

## வாழ்க்கை வரலாறு

இவர், மாஸ்கோ மாநில உடற்கல்வி அகாதமியில் தகவமைப்பு உடற்கல்வியில் 2014இல் பட்டம் பெற்றார். பின்னர், கலைப் பள்ளியிலும் பயின்று பட்டம் பெற்றார். பெருமூளை வாதத்தால் பாதிக்கப்பட்ட இவர் டி38 / எப்38 வகைப் பிரிவுகளில் 2009 முதல் மாஸ்கோவை பிரநிதித்துவப் படுத்துகிறார். கலப்பு நாடுகளின் பயாத்லானில் 2010, 2014 இணை ஒலிம்பிக் போட்டிகளில் பங்கேற்றார். இவர் இவான் கோன்சரோவா என்பவரை திருமணம் செய்து கொண்டார். அன்டோனோவா ஏ.வி. என்பவர் 2014 முதல் இவருக்கு பயிற்சியாளராக இருந்து வருகிறார்.
# மார்கரிட்டா கோன்சரோவா

## போட்டிகள்

இவர், 100 மீ, 200 மீ, 400 மீ, ஓட்டங்களிலும், நீளம் தாண்டுதலிலும் கலந்து கொள்கிறார். 2006 உலகப் போட்டிகளில் இரண்டு முறை வெண்கலப் பதக்கம் வென்றுள்ளார். பெய்ஜிங்கில் 2008இல் நடைபெற்ற இணை ஒலிம்பிக் போட்டிகளில் இரண்டு முறை வெண்கலப் பதக்கம் வென்றுள்ளார். 2011இல் நியூசிலாந்தில் நடைபெற்ற உலகப் போட்டிகளில் 200 மீ ஓட்டத்தில் ஒருமுறையும், 4 × 100 மீட்டர் ரிலே ஓட்டத்தில் இரண்டு முறை வெள்ளிப் பதக்கமும் வென்றார். 2012இல் ஆலந்தில் நடைபெற்ற ஐரோப்பியப் போட்டிகளில் 2 வெற்றிகள் (100மீ, 200 மீ), நீளம் தாண்டுதலில் இரண்டாவது இடமும் பெற்றார். 2012இல் இலண்டனில் நடந்த கோடைகால இணை ஒலிம்பிக் போட்டிகளில் வெற்றியும், 4 × 100 மீ ரிலே, நீளம் தாண்டுதல், 200 மீட்டர் ஓட்டத்தில் வெள்ளிப் பதக்கமும் வென்றார். 2013 இல் லியோனில் நடைபெற்ற நீளம் தாண்டுதலில் உலக வெற்றியாளரானார்.
# கிரேயின் சிற்றோடைத் தவளை

**கிரேயின் சிற்றோடைத் தவளை** (*Gray's stream frog*; *Strongylopus grayii*) மிகவும் சிறிய இனமாகும். இது பைக்சிசெபாலிடே குடும்பத்தினை சார்ந்த தவளையாகும். தரையில் தாவர இனங்களுக்கிடையே வாழக்கூடிய பழுப்பு நிறமான, மெல்லிய, சுறுசுறுப்பான, நீளமான கால்விரல்களுடன் விரல்களுக்கு இடையே சவ்வு இல்லாமல் காணப்படும்.
# கிரேயின் சிற்றோடைத் தவளை

## விளக்கம்

*இசுட்ராங்கைலோபசு கிரேயி* என்பது மிகச் சிறிய தவளை இனமாகும் (உடல் நீளம் 25 முதல் 50 மிமீ வரை. தலையின் முன்பகுதி பெரும்பாலான தவளை இனங்களைப் போல குறுகி இல்லாமல், கேப் நதி தவளையை நினைவூட்டும் வகையில் அமைந்துள்ளது. வயிற்றுப்புற தோல் மென்மையானது, வெளிர் நிறமாகவோ, வெண்மையாகவோ இருக்கும். முதுகுபுற தோல் நிறம் மாறுபடுகிறது. பொதுவாக இது பழுப்பு நிறத்தில் அடர் நிற கரைகளுடன் காணப்படும். இதேபோன்ற கறைகள் தொடைகளின் மேல் மேற்பரப்புகளில் பட்டைகள் போல காணப்படும். பெரும்பாலும் முதுகெலும்பு பகுதியில் மாறுபட்ட நிறத்தில் மெலிதான கோடுபோல தோற்றம் காணப்படும். வண்ண வேறுபாடுகளும் காணப்படுகின்றன. முதுகெலும்பு தோல் சிதறிய சிறிய, உயர்த்தப்பட்ட முகடுகளுடன், பெரும்பாலும் நீளவாக்கில் அமைந்ததாக உள்ளது. செவிப்பறை கண்ணின் விட்டத்தினை விடச் சிறியது. செவிப்பறை தெளிவாகத் தெரியக்கூடியதாக இருந்தாலும், கண்ணுக்குப் பின்னால் உள்ள அடர் நிற முகப் பட்டையானது மறைப்பதுபோல் உள்ளது. முகப் பட்டை நாசியிலிருந்து, கண்ணின் கீழ்ப் பகுதி முழுவதும், செவிப்பறையின் பின்புறமாக, முன் காலின் அடிப்பகுதி வரை நீண்டுள்ளது. கண்ணுக்குக் கீழே இருந்து, வெளிர் கோடு முகப்பட்டைக்கு கீழ்புறமாக வழியாக தோள்பட்டை வரை நீண்டுள்ளது. இப்பட்டைக்கு மேலே வெளிர் கோடு முக முன்பகுதியில் தொடங்கி கருமணி மேலாகத் தோள்பட்டை வரைச் செல்கிறது. ஆணின் கீழ் தாடையில் காணப்படும் தங்க நிறம் பெண் தவளையினை வேறுபடுத்தி அறிய உதவுகிறது.  
கால்விரல்கள் நன்கு வளர்ச்சியடைந்தவை. விரலிடை சவ்வுகளற்று காணப்படும். முன் கால்விரல்கள் மெலிதானவை, பின்புற கால்விரல்களை விட நீளமாகவும் உள்ளன, நீளமான (நான்காவது) கால்விரல் தோள்பட்டை குந்துகையில் முன் கால்விரல்கள் வரை முன்னோக்கி நீண்டுள்ளது.
# கிரேயின் சிற்றோடைத் தவளை

## வரம்பு மற்றும் வாழ்விடம்

லெசோதோ, தென்னாப்பிரிக்கா, சுவாசிலாந்து, மற்றும் போட்ஸ்வானா மற்றும் நமீபியாவின் சில பகுதிகளில் இந்த இனங்கள் காணப்படுகின்றன. இது தொலைதூரத்தில் அமைந்த அட்லாண்டிக் தீவான செயிண்ட் ஹெலினாவில் அறிமுகப்படுத்தப்பட்டது. இது ஒரு பொதுவான இனம்.  
கிரேயின் சிற்றோடை தவளை பரவலான வாழ்விடங்களில் காணப்படுகிறது. இந்த வறண்ட பகுதிகளைத் தவிர ஏனைய பகுதிகளில் காணப்படுகின்றன. காடுகள், ஃபைன்போஸ் தரிசுநிலம், அடர் காடுகள், சவானா மற்றும் புல்வெளிகள், மாற்றி அமைக்கப்பட்ட வாழ்விடங்களில் காணப்படுகிறது. எந்தவொரு ஆழமற்ற தண்ணீர் தேக்கங்களில் இனப்பெருக்கம் நடைபெறுகிறது.
# கிரேயின் சிற்றோடைத் தவளை

## பழக்கவழக்கம்

சாம்பல் சிற்றோடை தவளை அதன் வாழிடப்பகுதியில் பொதுவாகக் காணப்படும் நீரோடைகள் மற்றும் அணைகளைச் சுற்றியுள்ள புல்வெளி அல்லது புதர் தாவரங்கள் அல்லது சாலையோர குளங்கள் அல்லது பருவகால நீர்த் தேக்க இடங்களில் காணப்படுகின்றது. இனப்பெருக்க காலத்தில், அதன் குரல் ஒரு குளத்தில் விழும் தண்ணீரைப் போலல்லாமல், உரத்த, தொடர்ச்சியான சத்தமாக இருக்கும். ஆண்கள் இரவில் மட்டுமின்றி பகல் வேளைகளிலும் குறிப்பாக மேகமான வானிலையின் போதும் ஒலித்துக்கொண்டிருக்கும். பெரும்பாலான தவளைகளைப் போலவே, இந்த தவளை இனமும் தேங்கிநிற்கும் தண்ணீரில் இனப்பெருக்கம் செய்கின்றன. இத்தவளைகள் விரைவாகவும் சுறுசுறுப்புடனும் நீந்தும் தன்மையுடையது. ஆனால் தண்ணீரை விட்டு வெளியேற முடியாவிட்டால், சில மணி நேரத்தில் இறந்துவிடும். நீரில் மூழ்கி இறப்பதைவிட, சருமத்தின் வழியாக உறிஞ்சப்படும் தண்ணீர் மூலமே இத்தவளை மரணமடைகிறது.
# ஜென்னி மெக்லொக்லின்

**ஜென்னி மெக்லொக்லின்** (Jenny McLoughlin) (பிறப்பு: 1991 அக்டோபர் 3) இவர் ஓர் பிரிட்டிசு இணை ஒலிம்பிக்கில் விளையாடும் தடகள வீரராவார். முக்கியமாக டி 37 வகை விரைவோட்ட நிகழ்வுகளில் போட்டியிடுகிறார். இவர் 2008 கோடைகால இணை ஒலிம்பிக்கிலும், 2012 இலண்டனில் நடந்த கோடைகால இணை ஒலிம்பிக்கிலும் பிரித்தனைப் பிரதிநிதித்துவப்படுத்தியுள்ளார். தனது 14 வயதில் வேல்சுக்குச் சென்ற பிறகு, பொதுநலவாய விளையாட்டுக்களுக்கான வேல்சு அணியில் சேர தகுதி பெற்றார். இந்தியாவில் டி 37 வகைப் பிரிவில் விரவோட்டத்தில் வெள்ளியை வென்றார்.
# ஜென்னி மெக்லொக்லின்

## வரலாறு

இவர் 1991 இல் இங்கிலாந்தின் ஸ்டாக்போர்ட்டில் பிறந்தார். பெருமூளை வாதம் கொண்ட இவர், 2005 ஆம் ஆண்டில் இவரது குடும்பம் வேல்சுக்கு குடிபெயர்ந்தபோது ஒரு தடகள சங்கத்தில் சேர்ந்தார். பின்னர், இவர் ஒரு தடகள அணியிலும் சேர்ந்தார். மேலும், 2007 ஆம் ஆண்டில் தனது பயிற்சி மைதானத்தை கார்டிஃபுக்கு மாற்றினார். அந்த ஆண்டு இங்கிலாந்து பள்ளிகளுக்கான விளையாட்டுகளில் தங்கத்தை கைப்பற்றினார். 2008 ஆம் ஆண்டில் பெய்ஜிங்கில் நடந்த கோடைகால இணை ஒலிம்பிக்கில் டி 37 வகையில் 100 மீட்டரிலும், 200 மீட்டரிலும் கலந்து கொண்டார். 200 மீட்டரில் முதல் முறை தவறிய இவர் இரண்டாவது தடவை இலக்கை எட்டினார். இதில் 7 வது இடத்தைப் பிடித்தார்.  
2009 ஆம் ஆண்டில், இவர் பிரிட்டனில் நடந்த விளையாட்டுகளில் தொடர்ந்து போட்டியிட்டார். மேலும் நொட்டிங்காமில் நடந்த சிபி ஸ்போர்ட் கிராண்ட் பிரிக்ஸில் 100 மீட்டரில் 15.14 விநாடிகளும், 200 மீட்டரில் 31.98 விநாடிகள் என தனது இரண்டு சிறந்த நேரங்களை பதிவு செய்தார்.
# ஜென்னி மெக்லொக்லின்

## பொதுநலவாய விளையாட்டுக்கள்

2010 இல் வேல்சில் வசித்த இவர், தில்லியில் 2010 பொதுநலவாய விளையாட்டுப் போட்டியில் வேல்சு அணியில் சேர அழைக்கப்பட்டார். இவர் டி 37வகை விரைவோட்டத்தில் போட்டியிட்டார். இவரது தனிப்பட்ட சிறந்த நேரமான 14.68 வினாடிகளுக்கு சமமானார். இதன் விளைவாக இவருக்கு வெள்ளிப் பதக்கம் கிடைத்தது. 2010 ஆம் ஆண்டில் இவர், தனது ஏ தர நிலைகளை முடித்தார். இது கார்டிஃப் பல்கலைக்கழகத்தில் பட்டம் பெற அனுமதித்தது.
# ஜென்னி மெக்லொக்லின்

## உலக தடகளப் போட்டிகள்

நியூசிலாந்தின் கிறைஸ்ட்சேர்ச்சில் நடைபெற்ற 2011 ஐபிசி உலக தடகளப் போட்டியில் 100 மீட்டர், 200 மீட்டர் ஆகிய இரண்டிலும் பிரிட்டனைப் பிரதிநிதித்துவப்படுத்தினார். இவர் தனிப்பட்ட முறையில் 14.99 விநாடிகளில் ஓடிய பிறகு 100 மீட்டர் இறுதிப் போட்டிக்கு தகுதி பெற்றார். மேலும் இறுதிப் போட்டியில் 14.78 வினாடிகளில் முன்னேறியிருந்தாலும், இவர் 7 வது இடத்தையேப் பிடித்தார். 200 மீட்டர் ஓட்டத்தில் இவர் 8 வது இடத்தைப் பிடித்தார்.
# ஜென்னி மெக்லொக்லின்

## கோடைக்கால இணை ஒலிம்பிக் விளையாட்டுக்கள்

சூலை மாதம் நடந்த சாம்சங் டயமண்ட் போட்டிகளில் 200 மீட்டர் ஓட்டத்தில் முன்னேறினார். ஜெர்மனி தேசிய இணை ஒலிம்பிக் போட்டிகளில் 14.68 விநாடிகளில் வந்ததின் விளைவாக தனது 100 மீட்டர் தனிப்பட்ட சிறப்பையும் மேம்படுத்தினார். இந்த முடிவுகள் இவரை இலண்டனில் நடைபெற்ற 2012 கோடைகால இணை ஒலிம்பிக்கிற்குத் தகுதி பெற உதவியது. இங்கு பிரிட்டனை டி37 வகை 100 மற்றும் 200 மீட்டரில் பிரதிநிதித்துவப்படுத்தினார். மேலும்,100 மீ ரிலேயின் ஒரு பகுதியாக இருந்தார்.  
2013 ஆம் ஆண்டில், ஐபிசி உலகப் போட்டிகளில் காயம் காரணமாக வெளியேற்றப்பட்டார். இருப்பினும், 2014 ஆம் ஆண்டில், ஐபிசி ஐரோப்பியப் போட்டிகளில் நம்பகமான ஐந்தாவது இடத்தைப் பிடித்தார்., ஒரு மாதத்திற்குப் பிறகு 14.34 விநாடிகள் என்ற புதிய இவருக்கான ரிலேவில் அதிக பதக்க வெற்றியைப் பெற்றார். ஏனெனில் இவர் ஒலிவியா பிரீன், பெத்தானி உட்வார்ட் மற்றும் சோபி ஹான் ஆகியோருடன் டி35-38 ரிலே அணியை 53.84 என்ற பிரிட்டிசு சாதனையில் வெள்ளியை பெற உதவினார்.
# கவுட்

**கவுட்** (*Goud*) எனப்படுவோர் இந்திய மாநிலமான ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு சாதியினர் ஆவார். இச்சாதியினர் ஆதித் தொழிலே பனை ஏறுவதும்,கள் இறக்குவதுமாகும். முனிவர் கௌந்தேயன்வழிவந்தவர்கள் தான் கவுட்சமுகத்தினர் ஆவர். ஆந்திரா மற்றும் தெலுங்கானா மாநிலங்களில் சாதிகள் பட்டியலில் கவுட் இனத்தவர்கள் பிற்படுத்தப்பட்டோரில் பட்டியலில் உள்ளனர்.
# நீர் நில நச்சுயிரிகள்

**நச்சுத் தன்மையுடைய நீர் நில வாழ்வன** (Poisonous amphibians) எதிரிகளிடமிருந்து தம்மைக் காத்துக்கொள்ள நச்சுக்களை உற்பத்திச் செய்கின்றன. .
அதனுடைய பிரகாசமான நிறமுள்ள சருமம் காரணமாக நன்கு அறியப்பட்டவை. இவ்வண்ணத்தின் மூலம் அவை தம்மை வேட்டையாட வருபவர்களை எச்சரிக்கின்றன. ]]
ஒரு சில சாலமண்ட்ரிட் சாலமண்டர்களைத் தவிர, இரண்டு வகையான தவளைகள் தங்கள் மண்டை ஓடுகளில் விசம்-கொண்ட எலும்புத் துளைகளைக் கொண்டுள்ளன. பொதுவாக நீர் நில வாழ்வன விசமுடையன அல்ல. பெரும்பாலான விசமுடைய நீர் நில வாழ்வன, தொடுவது அல்லது உண்பதால் விசமுடைய என அறியப்பட்டுள்ளன. இவை இந்த விசத்தன்மையினை தாம் உணவாக அருந்தும் விச தாவர, பூச்சிகளிடமிருந்தே பெறுகின்றன. இதற்கு ஒரு சிறந்த எடுத்துக்காட்டு, விச டார்ட் தவளை . இவை மழைக்காடுகளில் உள்ள விச உணவை உட்கொள்வதால் லிபோபிலிக் ஆல்கலாய்டு என்ற கொடிய வேதிப்பொருளைப் பெறுகிறது. இந்த விசத்திற்கு எதிரான நோய் எதிர்ப்பு சக்தியினை இத்தவளைகள் கொண்டுள்ளதோடு, இவ்விசத்தினை தோலின் மூலம் வெளியேற்றுகிறது. இச்செயல் தம்மை வேட்டையாடுபவர்களிடம் இருந்து பாதுகாக்கச் செய்கின்றது. இந்த விசம் மிகவும் சக்திவாய்ந்தது. தென் அமெரிக்க அமேசான் மழைக்காடுகளின் பூர்வீக மக்கள் தங்கள் இரைகளைக் கொல்ல இத்தவளைகளின் நச்சுகளை தங்கள் ஆயுதங்களில் பயன்படுத்துகிறார்கள். இதனால் இத் தவளைகளை அவர்கள் "விச டார்ட் தவளை" என்ற புனைபெயரில் அழைக்கின்றனர். சிலர் தேரைகளின் பஃபோடாக்சின்களை மருந்தாகப் பயன்படுத்துகிறார்கள். ஆனால் இது மிகவும் ஆபத்தானது. பொதுவாகத் தேரைகளின் அளவு மற்றும் நச்சுத்தன்மை காரணமாக, நன்கு வளர்ந்த, ஆரோக்கியமான மனிதர்களுக்கு ஆபத்தாக இருக்காது. ஆனால் அதிகப்படியான நச்சு உறிஞ்சப்பட்டாலோ, அல்லது நச்சினை எடுத்துக்கொண்டவர் இளம் வயதுடையவராகவோ அல்லது நோய்வாய்ப்பட்டவராகவோ இருந்தால், தவளையின் விசம் கடுமையான விளைவுகளை ஏற்படுத்தும். ஒரு சில இனங்களில் காணப்படும் நச்சு மிகுந்த ஆபத்தினை, உயிரினை ஒரு சில நிமிடங்களில் போக்ககும் தன்மையுடையதாக உள்ளது. தேரைகள் நக்குவதால் உயிரியல் ரீதியாக எவ்வித பாதிப்பினையும் ஏற்படுத்துவதில்லை.
# நீர் நில நச்சுயிரிகள்

## நீர் நில நச்சுயிரிகள்

- தவளைகள் மற்றும் தேரைகள்
- அமெரிக்க தேரை
- ஆசிய தேரை கரும்பு தேரைகள் ஒரு பெரிய பிரச்சினையாகும், ஏனென்றால் இந்த தேரையின் நச்சுத் தோலைப் பற்றி பூர்வீக வேட்டையாடுபவர்களுக்குத் தெரியாது, அவர்கள் இத்தேரையினை உண்ணும் போது விரைவில் இறந்துவிடுவார்கள். ]]
- கரும்பு தேரை
- கொலராடோ நதி தேரை
- பொதுவான தேரை
- கோரோபோரி தவளை
- ஐரோப்பிய பச்சை தேரை
- ஃபோலரின் தேரை
- மாண்டெல்லா
- பனமேனிய தங்க தவளை
- விஷம் டார்ட் தவளை
- சாலமண்டர்கள்
# பெத்தி உட்வார்ட்

**பெத்தானி "பெத்தி" உட்வார்ட்** (Bethy Woodward) (பிறப்பு: 1992 திசம்பர் 26) பிரித்தனைச் சேர்ந்த முன்னாள் இணை ஒலிம்பிக் தடகள விளையாட்டு வீரராவார். மாற்றுத்திறனாளிகள் பங்கேற்கும் டி 37 வகை விளையாட்டுப் போட்டிகளின் விரைவோட்டப் போட்டியில் இவர் போட்டியிட்டார். இவர் தனது விளையாட்டின் மிக உயர்ந்த தரத்தில் போட்டியிட்டார். 2010 பொதுநலவாய விளையாட்டுப் போட்டிகளிலும், ஐபிசி தடகள உலகப் போட்டிகளிலும், 2012 கோடைகால இணை ஒலிம்பிக்கிலும் பிரித்தனைப் பிரதிநிதித்துவப்படுத்தினார்.  
இவர், 2015 ஆம் ஆண்டில் போட்டி நிகழ்வுகளில் போட்டியிடுவதை நிறுத்திவிட்டார். மேலும் திறமையான விளையாட்டு வீரர்கள் தனது வகைப்பாட்டிற்குள் கொண்டு வர விரும்புவதாகக் கூறினார். தனது அணியின் ஒருவரைச் சேர்த்தது "எங்களுக்கு நியாயமற்ற நன்மையைத் தருகிறது" என்று கூறி 2017 ஆம் ஆண்டில், இவர் தனது வெள்ளிப் பதக்கங்களில் ஒன்றைத் திருப்பித் தந்தார்.  
2015 சூலை 9 அன்று லண்டன் ரீஜண்ட்ஸ் பல்கலைக்கழகத்தின் கெளரவ மூத்த உறுப்பினர் என்ற கௌரவம் இவருக்கு வழங்கப்பட்டது.
# பெத்தி உட்வார்ட்

## ஆரம்ப கால வாழ்க்கை

இவர், 1992 இல் இங்கிலாந்தின் இரிங்வுட் என்ற நகரத்தில் பிறந்தார். பெருமூளை வாதம் கொண்ட இவர், பதினொரு வயதில் பள்ளியளவிலான விளையாட்டுகளில் போட்டியிட்ட பிறகு தடகளத்தில் ஆர்வம் காட்டினார். ஒரு தடகளச் சங்கத்தில் சேர்ந்த பிறகு, விரைவோட்ட நிகழ்வுகளில் போட்டியிடும் தடகள சந்திப்புகளில் நுழைந்தார். 2007 ஆம் ஆண்டில் பள்ளி விளையாட்டுப் போட்டிகளில் நுழைந்த இவர், 2009 ஆம் ஆண்டில் சிண்டெல்பிங்கனில் நடந்த ஜெர்மன் மாற்றுத் திறனாளிகளுக்கான போட்டியில் 100 மீட்டர் ஓட்டத்தில் 15.78 விநாடிகளில் அடைந்தார். 2010 ஆம் ஆண்டில், இவர் தனது 100 மீ , 200 மீ இரண்டிலும் முன்னேற்றம் அடைந்தார். தூனிசில் நடந்த ஒரு போட்டியில் 100 மீட்டர் ஓட்டத்தில் 15.10 விநாடிகளில் அடைந்தார். 2010 ஆம் ஆண்டில் 400 மீட்டரில் போட்டியிடத் தொடங்கினார். பெரிவேல் ஸ்போர்ட்ஸ் கிராண்ட் பிரிக்ஸில் 1: 13.8 என்ற நேரத்தை பதிவு செய்தார். 2010 ஆம் ஆண்டு புது தில்லியில் நடந்த பொதுநலவாய போட்டிகளில் இவர் முதன்முதலில் இங்கிலாந்தைப் பிரதிநிதித்துவப்படுத்தினார். இதில் டி 37வைகைப்பிரிவில் 100 மீட்டர் ஓட்டத்தில் பங்கேற்றார்.  
2011 ஆம் ஆண்டில், நியூசிலாந்தின் கிறைஸ்ட்சேர்ச்சில் நடைபெற்ற 2011 ஐபிசி தடகள உலகப் போட்டிகளில் பங்கேற்க பிரித்தானிய அணிக்கு இவர் தேர்வு செய்யப்பட்டு, டி 37 வகையில் 200 மீட்டர், 400 மீட்டர், 200 மீட்டர் ஓட்டத்தில் நுழைந்தார்.
# பெத்தி உட்வார்ட்

## ஆரம்ப கால வாழ்க்கை

### 2013

இவர் லியோனில் நடந்த ஐபிசி உலகப் போட்டிகளில் 100 மீட்டர் ஒட்டத்தில் கலந்து கொண்ட இவர் 200 மீட்டர் ஓட்டத்தில் வெள்ளியை வென்றார்.
# பெத்தி உட்வார்ட்

## ஆரம்ப கால வாழ்க்கை

### 2014

பொதுநலவாய விளையாட்டுப் போட்டிகளில் இங்கிலாந்துக்காக போட்டியிட நீளம் தாண்டுதலுக்கு மாறி, 4.00 மீட்டர் தாண்டி தனது நிறப்பான தூரத்தைப் பதிவு செய்து வெள்ளியை வென்றார்.  
காயத்தால் பாதிக்கப்பட்ட பின்னர், ஐபிசி ஐரோப்பியப் போட்டிகளில் 100 மீட்டரில் இருந்து விலகினார். ஆனால் 400 மீட்டரில் வெண்கலம் வென்றார்.
# பெத்தி உட்வார்ட்

## வகைப்பாடு சர்ச்சை

ரியோ 2016 ஒலிம்பியாட் முடிவடைந்ததைத் தொடர்ந்து, இங்கிலாந்து தடகள அதன் பாராலிம்பிக் விளையாட்டு வீரர்களின் வகைப்பாடு குறித்து விசாரணையைத் தொடங்கியது. இந்த விசாரணை அறிவிக்கப்பட்ட பின்னர், உட்வார்ட் - 2015 ஆம் ஆண்டில் போட்டித்தன்மையுடன் போட்டியிடுவதை நிறுத்திவிட்டார் - விளையாட்டு வீரர்களின் பரவலான வகைப்படுத்தலால் பாராலிம்பிக் போட்டி நியாயமற்றது என்ற அவரது பார்வையின் அடிப்படையில் தான் ஓய்வு பெறுவதற்கான தனது முடிவை ஒப்புக் கொண்ட ஒரு பொது அறிக்கையை வெளியிட்டார். "நான் நீண்ட காலமாக என் நாட்டைப் பிரதிநிதித்துவப்படுத்தினேன், ஆனால் நான் போட்டியிடுவதைப் போல என்னால் போட்டியிட முடியாவிட்டால், அவர்கள் என்னைப் போன்ற நபர்களை இயலாமை அடிப்படையில் அழைத்து வந்ததால், என்ன பயன்?"  
உட்வார்ட் 2017 ஆம் ஆண்டில் மேலும் சென்றார், அவர் தனது வெள்ளிப் பதக்கங்களில் ஒன்றைத் திருப்பித் தந்தபோது, தனது அணியின் ஒருவரைச் சேர்த்தது "எங்களுக்கு நியாயமற்ற நன்மையைத் தருகிறது" என்று கூறினார். இவர்கள் காதலித்து திருமணம் புரிந்தனர். இவர்களுக்கு மார்ச் 2017 இல், முதல் குழந்தை பிறந்தது
# பாபெல்

Lesson Nine GmbH, பாபெல் ஆகச் செயல்படுவது, என்பது சனவரி 2008-இல் இருந்து பல்வேறு மொழிகளில் கிடைக்கப்பெறும் ஒரு இடாய்ச்சு சந்தா அடிப்படையிலான ஒரு மொழி கற்றல் செயலியும் இணையக் கற்றல் தளமும் ஆகும். இது தற்பொழுது பதினான்கு மொழிகளில் வழங்கப்படுகிறது: இடச்சு, டேனிய<nowiki/>ம், ஆங்கிலம்,
# பாபெல்

## வரலாறு

பாபெல் ஆனது Lesson Nine ஆல் பெர்லின், இடாய்ச்சுலாந்து-இல் இயக்கப்படுகிறது. 450 முழுநேர ஊழியர்களையும் தனிப்பட்டோரையும் பாபெல் கொண்டுள்ளது. இந்நிறுவனம் பெர்லின்-இன் சுற்றுப்புரமான மிட்டே-ஐ அடிப்படையாகக் கொண்டது.
இந்நிறுவனமானது ஆகத்து 2007-இல் மார்கசு மிட்டே மற்றும் தாமசு ஆல் என்பவர்களால் தொடங்கப்பட்டது. சனவரி 2008-இல் ஒரு இலவச பீட்டா (Beta) பதிப்பாக, சமூக அம்சங்களுடன் இந்த மொழி கற்றல் தளமானது இயக்கலைக்குச் சென்றது. 2008-இல் Kizoo Technology Ventures மற்றும் IBB Beteilligungsgesellschaft mbH ஆகியோர் பாபெல்-இன் முதல் முதலீட்டாளர் ஆயினர். பிறகு, 2009-இல் ERDF ஐரோப்பிய Structural Fund-ஆல் தோராயமாக ஒரு மில்லியன் (பத்து இலட்சம்) யூரோக்கள் பாபெல்-க்கு வழங்கப்பட்டன. புதிய விளைவாக்கப் பதிப்பு, பாபெல் 2.0 ஆனது, நவம்பர் 2009-இல் இயக்கலைக்குச் சென்றது.
# இந்திய மானிடவியல் ஆய்வகம்

**இந்திய மானிடவியல் ஆய்வகம்** (**Anthropological Survey of India** (**AnSI**) மனிதப் பண்பாட்டு மானிடவியல் ஆய்வுகள் மற்றும் கள தரவு ஆராய்ச்சிகளில் ஈடுபட்டுள்ள இந்திய அரசின் உயர்ந்த அமைப்பாகும். இது முதன்மையாக உடல்சார் மானிடவியல் மற்றும் பண்பாட்டு மானிடவியல் துறைகளில் செயல்படுகிறது. மேலும் இந்திய மானுடவியில ஆய்வகம், இந்தியப் பழங்குடியின மக்கள் மீது வலுவான கவனம் செலுத்துவதுடன், பிற சமூகங்கள் மற்றும் சமயக் குழுக்களின் பண்பாடுகள் மற்றும் மானிடவியல்சார் மொழிகளையும் ஆவணப்படுத்துகிறது.இந்திய அரசின் பண்பாட்டு அமைச்சகத்தின் கீழ் இயங்கும் இந்திய மானுடவியில ஆய்வகத்தின் தலைமையிடம் கொல்கத்தா இந்திய அருங்காட்சியக வளாகத்தில் 1948 ஆண்டு முதல் இயங்குகிறது.
# இந்திய மானிடவியல் ஆய்வகம்

## வரலாறு

பிரித்தானிய இந்தியாவின் ஆட்சியில் 1916- ஆம் ஆண்டு முதல் இந்திய அருங்காட்சியகத்தின் ஒரு பிரிவாக விலங்கின மற்றும் மானுடவியல் ஆய்வகம் செயல்பட்டது. பின்னர் இந்திய விலங்கின ஆய்வகம் தனியாக செயல்படத் துவங்கியது. 1945-இல் மானுடவியல் ஆய்வகம் தன்னாட்சி அமைப்பாக துவக்கப்பட்டது. இதன் முதல் இயக்குநராக வீரஜா சங்கர் குகாவும், துணை இயக்குநராக வெரியர் எல்வினும் இருந்தனர். இதன் கிளை ஒன்று அந்தமான் நிக்கோபர் தீவுகளின் தலைமையிடமான போர்ட் பிளையர், சில்லாங், தேராதூன், உதய்பூர், நாக்பூர் மற்றும் மைசூரில் நூலகத்துடன் 1960 முதல் இயங்குகிறது.
# இந்திய மானிடவியல் ஆய்வகம்

## இதனையும் காண்க

- இந்தியத் தொல்லியல் ஆய்வகம்
# ஹமீதுல் ரஹ்மான்

**ஹமீதுல் ரஹ்மான்** ஓர் இந்திய அரசியல்வாதி. மேற்கு வங்க சட்டமன்ற உறுப்பினராக இரண்டு முறை வென்றவர்.  
ரஹ்மான் 2001 சட்டமன்ற தேர்தலில் சுயேச்சை வேட்பாளராக போட்டியிட்டு உத்தர் தினாஜ்பூரில் சோப்ரா தொகுதியை வென்றார். ஆனால் இவர் இந்திய தேசிய காங்கிரஸ் வேட்பாளராக இதே தொகுதியில் 2006 இல் போட்டியிட்டு தோல்வியடைந்தார்.  
2011 தேர்தல்களில், திரிணாமுல் காங்கிரஸுடன் காங்கிரஸ் கட்சி கூட்டணி போராட்டத்தில் சோப்ரா தொகுதி திரிணாமுல் காங்கிரசுக்கு ஒதுக்கப்பட்டது. இதனால் பல திரிணாமுல் காங்கிரஸ் கட்சியினர் கட்சியின் மீது அதிருப்தி அடைந்தனர். அதில் ரஹ்மானும் ஒருவர். ரஹ்மான் சுயேச்சையாக சோப்ரா தொகுதியில் போட்டியிட்டு தொகுதியை வென்றார். அப்போது ரஹ்மான் போன்று மேற்கு வங்கம் முழுவதும் தேர்தலில் போட்டியிட்ட 18 அதிருப்தி காங்கிரஸ் வேட்பாளர்களில், ரஹ்மான் மட்டுமே வெற்றி பெற்றார்.  
இதற்காக ஆரம்பத்தில் ரஹ்மான் கட்சியில் இருந்து தற்காலிகமாக ஒதுக்கி வைக்க்பட்டார். ஆனால் விரைவில் அவரது அரசியல் வழிகாட்டியான தீபா தாஸ்முன்சியால் காங்கிரசுக்கு அழைக்கப்பட்டார். ரஹ்மான் வாக்கெடுப்புக்கு பிந்தைய விதிமீறல்களில் ஈடுபட்டதாக கூறப்பட்டது. இதையடுத்து, ரஹ்மான் திரிணாமுல் காங்கிரசில் சேர்ந்தார்.
# ஹெராக்கிள்ஸ்

**ஹெராக்கிள்ஸ்** (**Heracles**) ( ; , *Hēraklês*, Glory/Pride of *Hēra*, (, *Alkaios*) or **Alcides** (, *Alkeidēs*) கிரேக்கத் தொன்மவியலில் கூறப்படும் உடல் திறன் மிக்க வீரன் ஆவார். உரோம மற்றும் நவீன மேற்கு நாடுகளில், இவர் ஹெர்குலிசு என்று அழைக்கப்படுகிறார்.  
கிரேக்கக் கடவுள் சியுசு - அல்சிமெனி தம்பதியர்களுக்கு பிறந்தவர் உடல் வளுமிக்க ஹெராக்கிலியஸ் ஆவார். இவர் மனிதகுலத்தின் தெய்வீக பாதுகாவலர் மற்றும் உடற்பயிற்சிக் கூடத்தின் புரவலர் என கிரேக்கத் தொன்மவியலில் கூறப்படுகிறது. இவரின் உடன்பிறந்தவர்களில் முக்கியமானவர்கள் அப்பல்லோ மற்றும் ஆர்ட்டெமிசு கடவுள்கள் ஆவார்.  
ஜீயஸின் பொறாமை கொண்ட மற்றொரு மனைவியான ஹேரா செய்த தந்திரத்தால் தன் மகன் யூரிஸ்டீயஸ் அரசன் ஆனான். ஹெராக்கிள்ஸ் குழந்தையாக தொட்டிலில் கிடந்த போது, ஹேரா இரண்டு பாம்புகளை ஏவி கொல்ல முயன்றாள். ஆனால் அப்பாம்புகளை இயற்கையிலேயே பலம் மிக்க குழந்தையான ஹெராக்கிள்ஸ் தனது கையால் நசுக்கிக் கொன்றான்.  
, இத்தாலி]]
# ஹெராக்கிள்ஸ்

## இதனையும் காண்க

- ஹெர்குலிஸ்
# புரந்தர் உடன்படிக்கை (1665)

இராச்சிய மன்னருமான முதலாம் ஜெய் சிங், புரந்தர் உடன்படிக்கையில் கையெழுத்து இடுவதற்கு முந்தைய நாளான்று சிவாஜியை வரவேற்கும் காட்சி, நாள் 10 சூன் 1665]]  
**புரந்தர் உடன்படிக்கை** (**Treaty of Purandar** (மராத்தி: **पुरंदर चा तह**) முகலாயப் பேரரசின் இராஜபுத்திர படைத்தலைவர் முதலாம் ஜெய் சிங் புரந்தர் கோட்டையை கைப்பற்றிய பிறகு, மராத்தியத் தலைவர் சிவாஜியுடன் 11 சூன் 1665 அன்று செய்து கொள்ளப்பட்ட உடன்படிககை ஆகும்.
# புரந்தர் உடன்படிக்கை (1665)

## புரந்தர் உடன்படிக்கையின் குறிப்புகள்

1. சிவாஜி தனது கட்டுப்பாட்டில் இருந்த 12 கோட்டைகள் முகலாயப் பேரரசிடம் ஒப்படைக்க வேண்டும்.
1. முகலாயர்கள் கேட்கும் போது, சிவாஜியின் படைகள் முகலாயப் படைகளுக்கு உதவி செய்ய வேண்டும்.
1. சிவாஜியின் மகன் சம்பாஜி முகலாயப் படையில் 5,000 வீரர்களுடன் பணி செய்ய வேண்டும்.
1. பிஜப்பூர் சுல்தானகத்தின் கட்டுப்பாட்டில் உள்ள கொங்கணப் பகுதியை சிவாஜி கோரினால், அதற்கு 40 இலட்சம் முகலாய ஹோன்கள், முகலாயர்களுக்கு செலுத்த வேண்டும்.  
இந்த உடன்படிக்கையை சிவாஜி ஏற்றுக் கொண்டதுடன், அரசியல் பேச்சுவார்த்தைக்கு ஆக்ரா சென்று அவுரங்கசீப்பைச் சந்தித்தார்.
# புரந்தர் உடன்படிக்கை (1665)

## இதனையும் காண்க

- முதலாம் ஜெய் சிங்
- புரந்தர் உடன்படிக்கை (1776)
# விக்கிப்பீடியா:Statistics/weekly/30-Aug-2020
| 219 | 47.15.63.115 | 0 | 1 | 0 | 0 | 0 | 0 | 0 | 1 | 3 |  |
| 220 | 223.182.219.170 | 0 | 1 | 0 | 0 | 0 | 0 | 0 | 1 | 0 |  |
| 221 | Rebecca ravi | 0 | 0 | 0 | 0 | 0 | 0 | 1 | 1 | 0 |  |
| 222 | 2409:4072:600B:5B88:0:0:107A:C0AC | 0 | 1 | 0 | 0 | 0 | 0 | 0 | 1 | 103 |  |
| 223 | 2409:4072:910:52C3:0:0:11B9:10AD | 0 | 1 | 0 | 0 | 0 | 0 | 0 | 1 | 95 |  |
| 224 | Pragagrows | 0 | 1 | 0 | 0 | 0 | 0 | 0 | 1 | 54 |  |
| 225 | 2401:4900:3389:1EF2:F496:B0D1:4D38:2FA5 | 0 | 1 | 0 | 0 | 0 | 0 | 0 | 1 | 0 |  |
| 226 | 2409:4072:611E:E013:0:0:878:80A4 | 0 | 1 | 0 | 0 | 0 | 0 | 0 | 1 | 1 |  |
| 227 | 2401:4900:360E:5E4A:B074:79B6:5BC7:87F9 | 0 | 1 | 0 | 0 | 0 | 0 | 0 | 1 | 14 |  |
| 228 | 117.197.177.145 | 0 | 1 | 0 | 0 | 0 | 0 | 0 | 1 | 0 | } |
# அமினோ அசிட்டால்டிகைடு

**அமினோ அசிட்டால்டிகைடு** (Aminoacetaldehyde diethylacetal) என்பது C<sub>2</sub>H<sub>5</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வழக்கமான ஆய்வக நிபந்தனைகளில் தன்னொடுக்கம் அடைய முனைவதால் இச்சேர்மம் நிலைப்புத் தன்மையற்று உள்ளது. அமினோ அசிட்டால்டிகைடு ஈரெத்தில் அசிட்டால் சேர்மத்திற்கு இச்சேர்மம் ஒரு துணைக்கூறாகக் கருதப்படுகிறது.  
தௌரின் எனப்படும் 2-அமினோயீத்தேன் சல்போனிக் அமிலமானது தௌரின் ஈராக்சிசனேசு என்ற வினையூக்கியால் ஆக்சிசனேற்றம் அடைவதன் மூலம் இயற்கையில் அமினோ அசிட்டால்டிகைடு உற்பத்தியாகிறது. தௌரின் ஈராக்சிசனேசு என்ற நொதியே H<sub>2</sub>NCH<sub>2</sub>CH(OH)SO<sub>3</sub><sup>−</sup> என்ற சல்பைட்டை உருவாக்குகிறது.
# திருவம்பாடி கடற்கரை

**திருவம்பாடி கடற்கரை** (*Thiruvambady Beach*) என்பது இந்தியாவின், கேரள மாநிலத்தின், திருவனந்தபுரம் மாவட்டத்தில், அரபிக் கடலோரத்தில், உள்ள ஒரு கடற்கரையாகும். இந்தக் கட்கரை ஒரு கருப்புக் கடற்கரையாகும். இதற்கு காரணம் கடற்கரை மணலின் நிறம் வழக்கத்திற்கு மாறாக கருப்பு நித்தில் இருப்பதாகும். சந்தடியற்ற அமைதியையும், கடல் காற்றையும் விரும்புபவர்களுக்கு ஏற்ற இடமாக இது உள்ளது. புறக்குன்றை ஏறிக் கடந்தும் இங்கு போகலாம், அல்லது திருவம்பாடி சாலையில் இருந்து இறக்கைப் பாதையில் ஒரு கி.மீ. தொலைவுக்கு சவாரி செய்தும் இக்கடற்கரையை அடையலாம்.  
அருகிலுள்ள தொடருந்து நிலையம் சுமார் 3 கி.மீ தொலைவில் உள்ள வர்கலா தொடருந்து நிலையம். அருகிலுள்ள வானூர்தி நிலையம் சுமார் 40 கி.மீ. திருவனந்தபுரம் பன்னாட்டு வானூர்தி நிலையம் ஆகும்.
# பொன்முடி

- க. பொன்முடி - தமிழக அரசியல்வாதி
- சு. சி. பொன்முடி - தமிழக எழுத்தாளர்
- பொன்முடி அணைக்கட்டு - கேரள மாநிலத்தில் உள்ள பொன்முடி அணை
- பொன்முடி ஊராட்சி
- பொன்முடி காளியம்மன் கோயில்
- பொன்முடி (திரைப்படம்)
- பொன்முடியார் - சங்க காலப் பெண்புலவர்
- பொன்முடி மலை கேரள மாநிலத்தில் உள்ள மலைவாழிடம்
# மலையாமருங்கர் கோயில், பெருங்களூர்

**மலையாமருங்கர் கோயில்** என்பது தமிழ்நாட்டின் புதுக்கோட்டை மாவட்டத்தில், புதுக்கோட்டை வட்டத்தின் பெருங்களூரில் உள்ள ஓர் ஐயனார் கோயிலாகும்.
# மலையாமருங்கர் கோயில், பெருங்களூர்

## அமைவிடம்

புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கி.மீ. தொலைவில் இக்கோயில் அமைந்துள்ளது.
# மலையாமருங்கர் கோயில், பெருங்களூர்

## இறைவன், இறைவி

இக்கோயிலில் உள்ள இறைவன் மலையாமருங்கர் அய்யனார், இறைவி பூரணி புஷ்கலை.
# மலையாமருங்கர் கோயில், பெருங்களூர்

## சிறப்பு

பெருங்ளூரில் தன்னை வழிபடுகின்ற பக்தருக்கு கண் பார்வை வழங்கியதாகவும் அவர்களின் பரம்பரையினரே இக்கோயிலில் பணியாற்றி வருவதாகவும் கூறுகின்றனர். நாடி வருகின்ற பக்தர்களுக்கு அருள் பாலிக்கும் மலையாமருங்கருக்கு, தம் விருப்பங்கள் நிறைவேற யானை வாங்கி வைப்பதாக பக்தர்கள் வேண்டிக்கொள்கின்றனர்.
# மலையாமருங்கர் கோயில், பெருங்களூர்

## திறந்திருக்கும் நேரம்

ஒரு கால பூசை இங்கு நடத்தப்பெறுகிறது.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். சித்திரை மாதத்தில் சித்திரைத்திருவிழா 10 நாள்கள் சிறப்பாகக் கொண்டாடப்பெறுகிறது.
# ஒலிவியா பிரீன்

**ஒலிவியா "லிவ்வி" பிரீன்** (பிறப்பு: 1996 சூலை 26) இவர் வேல்சைச் சேர்ந்த இணை ஒலிம்பியன் தடகள வீரராவார். இவர் முக்கியமாக டி 38 வகை விரைவோட்டத்திலும், எஃப் 38 வகை நீளம் தாண்டுதல் போட்டிகளிலும் போட்டியிடுகிறார். 2012 ஆம் ஆண்டில், இவர் 2012 கோடைகால இணை ஒம்பிக்கிற்கு தகுதி பெற்றார். இது டி38 வகை 100 மீட்டரிலும், 200 மீட்டர் விரைவோட்டத்திற்கும் தேர்வு செய்யப்பட்டார். மேலும் இது டி35-38 பெண்கள் ரிலே அணியின் ஒரு பகுதியாகும். இவர் 2014 மற்றும் 2018 பொதுநலவாய விளையாட்டுப் போட்டிகளிலும் வேல்சைப் பிரதிநிதித்துவப்படுத்தியுள்ளார். 2018 இல் குயின்ஸ்லாந்தின் கோல்ட் கோஸ்டில் நடைபெற்ற விளையாட்டுகளில் நீளம் தாண்டுதலில் தங்கம் வென்றார்.
# ஒலிவியா பிரீன்

## வரலாறு

இங்கிலாந்தின் கில்ட்போர்டில் வேல்சு தாய்க்கும், இசுகாட்லாந்து தந்தைக்கும் இவர் பிறந்தார். பெருமூளை வாதம் கொண்ட இவர், தொடக்கப்பள்ளியில் இருந்தபோதே விளையாட்டைத் தொடங்கினார். இணை ஒலிம்பிக் தேர்வுக்காக அனுமதிக்கும் வகையில், சவரி 2012 இல் இவருக்கு டி38 வகைப்பாடு வழங்கப்பட்டது. சூன் 2012 இல், நெதர்லாந்தின் ஸ்டாட்ஸ்கனாலில் நடந்த ஐபிசி தடகள ஐரோப்பியப் போட்டிகளில் போட்டியிட்டு, 100 மீட்டரிலும், 200 மீட்டரிலும் வெண்கலம் வென்றார். ஐரோப்பியப் போட்டிகளில் 100 மீட்டரில் இவர் ஒரு தனிப்பட்ட சிறந்த சாதனையைப் பதிவு செய்தார். மேலும் சூலை தொடக்கத்தில் இலண்டனின் கிரிஸ்டல் பேலஸில் நடந்த டயமண்ட் லீக் போட்டிகளில் 200 மீட்டரில் சிறப்பான நேரத்தை பதிவு செய்தார். இவரது காலங்கள் 2012 கோடைகால பாராலிம்பிக்கிற்கு பிரித்தானிய அணிக்கு தாமதமாக அழைப்பு விடுத்தன . இவர் 2012 விளையாட்டுகளின் போது பிரித்தானிய இணை ஒலிம்பிக் தடகள அணியின் இளைய உறுப்பினராக இருந்தார்.
# ஒலிவியா பிரீன்

## வரலாறு

### 2012 இலண்டனில் இணை ஒலிம்பிக் விளையாட்டு

இவர், டி 38 வகை 100 மீட்டரிலும், 200 மீட்டர் விரைவோட்டத்தில் இலண்டனில் போட்டியிட்டார். டி 35-38 வகைப்பாடு பெண்கள் ரிலே அணியில் முதன்முதலில் கால் பதித்தார்.  
**100 மீ:** 100 மீட்டர் இறுதிப் போட்டியில் இவர் ஐந்தாவது இடத்தைப் பிடித்தார். மார்கரிட்டா கோன்சரோவா 13.45 விநாடிகளில் ஓடி முதலிடம் பிடித்தார்.  
**200 மீ:** இரண்டாவது வேகமான ஓட்டப்பந்தய வீரராக தகுதி பெற்ற பிறகு, 200 மீட்டர் இறுதிப் போட்டியில் இவர் 30.22 வினாடிகளில் எட்டாவது இடத்தைப் பிடித்தார்.  
**4 × 100 மீ ரிலே:** இவர் (ரிலே இறுதிப்போட்டியில் முதல் கட்டத்த்தில் ஓடினார்) அணித் தோழர்கள் ஜென்னி மெக்லொக்லின், பெத்தி உட்வார்ட் , கத்ரீனா ஹார்ட் ஆகியோருடன் 56.08 விநாடிகள் ஓடி வெண்கலப் பதக்கம் வென்றார். இது ஒரு பருவத்தின் சிறந்த நேரமாகும்.
# ஒலிவியா பிரீன்

## வரலாறு

### 2013 லியோனில் நடந்த ஐபிசி உலகப் போட்டிகள

ஐபிசி உலகப் போட்டியில் லியோனில் 100 மீட்டரிலும், 200 மீட்டரிலும் ஐந்தாவது இடத்தைப் பிடித்தார்.